hotchpotch/miracl-hf-unified huggingface dataset:
চেঙ্গী ইউনিয়ন
চেঙ্গী বাংলাদেশের খাগড়াছড়ি জেলার অন্তর্গত পানছড়ি উপজেলার একটি ইউনিয়ন।
পানছড়ি উপজেলার উত্তরাংশে চেঙ্গী ইউনিয়নের অবস্থান। এ ইউনিয়নের পূর্বে ও দক্ষিণে পানছড়ি ইউনিয়ন, পশ্চিমে লোগাং ইউনিয়ন এবং উত্তরে ভারতের ত্রিপুরা প্রদেশ অবস্থিত।
চেঙ্গী ইউনিয়ন পানছড়ি উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম পানছড়ি থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
চেঙ্গী ইউনিয়নের পশ্চিম সীমান্ত দিয়ে প্রবাহিত হচ্ছে চেঙ্গী নদী।
লতিবান ইউনিয়ন
লতিবান বাংলাদেশের খাগড়াছড়ি জেলার অন্তর্গত পানছড়ি উপজেলার একটি ইউনিয়ন।
চাকমা,মারমা,ত্রিপুরা
পানছড়ি উপজেলার সম্পূর্ণ দক্ষিণাংশ জুড়ে লতিবান ইউনিয়নের অবস্থান। এ ইউনিয়নের উত্তরে পানছড়ি ইউনিয়ন ও উল্টাছড়ি ইউনিয়ন, পশ্চিমে মাটিরাঙ্গা উপজেলার বড়নাল ইউনিয়ন ও আমতলী ইউনিয়ন, দক্ষিণে খাগড়াছড়ি সদর উপজেলার ভাইবোনছড়া ইউনিয়ন এবং পূর্বে দীঘিনালা উপজেলার বাবুছড়া ইউনিয়ন অবস্থিত।
লতিবান ইউনিয়ন পানছড়ি উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম পানছড়ি থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
সড়ক।দুর্বল ও নাজুক অবস্থা।
লতিবান ইউনিয়নের মধ্য দিয়ে প্রবাহিত হচ্ছে চেঙ্গী নদী।
লতিবান ছড়া নামে এলাকার মধ্যে খ্যাত আছে।এ ছড়ায় জন্মানো "লতি"বাঁশ থেকে এই নামের উৎপত্তি। এ ছাড়াও নালকাটা খাল,কুড়াদিয়া ছড়া উল্লেখযোগ্য।
উপজেলার পানছড়ি ইউনিয়নে অবস্থিত পানছড়ি বাজার উপজেলা তথা জেলার ২য় বৃহত্তম বাজার।এছাড়াও লোগাং বাজার,কুড়াদিয়া হাট উল্লেখযোগ্য।
লোগাং ইউনিয়ন
লোগাং বাংলাদেশের খাগড়াছড়ি জেলার অন্তর্গত পানছড়ি উপজেলার একটি ইউনিয়ন।
পানছড়ি উপজেলার উত্তর-পশ্চিমাংশে লোগাং ইউনিয়নের অবস্থান। এ ইউনিয়নের পূর্বে চেঙ্গী ইউনিয়ন, দক্ষিণে উল্টাছড়ি ইউনিয়ন, পশ্চিমে মাটিরাঙ্গা উপজেলার তাইন্দং ইউনিয়ন এবং উত্তরে ভারতের ত্রিপুরা প্রদেশ অবস্থিত।
লোগাং ইউনিয়ন পানছড়ি উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম পানছড়ি থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
লোগাং ইউনিয়নের পূর্ব সীমান্ত দিয়ে প্রবাহিত হচ্ছে চেঙ্গী নদী ও লোগাং খাল।
লোগাং ইউনিয়নের প্রধান হাট-বাজার হল লোগাং বাজার।
পানছড়ি ইউনিয়ন
পানছড়ি বাংলাদেশের খাগড়াছড়ি জেলার অন্তর্গত পানছড়ি উপজেলার একটি ইউনিয়ন।
পানছড়ি উপজেলার মধ্যাংশ থেকে উত্তর-পূর্বাংশ জুড়ে পানছড়ি ইউনিয়নের অবস্থান। এ ইউনিয়নের পশ্চিমে চেঙ্গী ইউনিয়ন ও উল্টাছড়ি ইউনিয়ন, দক্ষিণে লতিবান ইউনিয়ন, পূর্বে দীঘিনালা উপজেলার বাবুছড়া ইউনিয়ন এবং উত্তরে ভারতের ত্রিপুরা প্রদেশ অবস্থিত।
পানছড়ি ইউনিয়ন পানছড়ি উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম পানছড়ি থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
পানছড়ি ইউনিয়নের পশ্চিম সীমান্ত দিয়ে প্রবাহিত হচ্ছে চেঙ্গী নদী।
বাবুছড়া ইউনিয়ন
বাবুছড়া বাংলাদেশের খাগড়াছড়ি জেলার অন্তর্গত দীঘিনালা উপজেলার একটি ইউনিয়ন।
দীঘিনালা উপজেলার উত্তরাংশ জুড়ে বাবুছড়া ইউনিয়নের অবস্থান। এ ইউনিয়নের পূর্বে রাঙ্গামাটি জেলার বাঘাইছড়ি উপজেলার সাজেক ইউনিয়ন; দক্ষিণে দীঘিনালা ইউনিয়ন ও বোয়ালখালী ইউনিয়ন; পশ্চিমে পানছড়ি উপজেলার লতিবান ইউনিয়ন, পানছড়ি ইউনিয়ন ও ভারতের ত্রিপুরা প্রদেশ এবং উত্তরে ভারতের ত্রিপুরা প্রদেশ অবস্থিত।
বাবুছড়া ইউনিয়ন দীঘিনালা উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম দীঘিনালা থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
বাবুছড়া ইউনিয়নের মধ্য দিয়ে প্রবাহিত হচ্ছে মাইনী নদী।
বাবুছড়া ইউনিয়নের প্রধান হাট-বাজার হল বাবুছড়া বাজার।
বোয়ালখালী ইউনিয়ন
বোয়ালখালী বাংলাদেশের খাগড়াছড়ি জেলার অন্তর্গত দীঘিনালা উপজেলার একটি ইউনিয়ন।
দীঘিনালা উপজেলার দক্ষিণাংশে বোয়ালখালী ইউনিয়নের অবস্থান। এ ইউনিয়নের উত্তরে বাবুছড়া ইউনিয়ন, পূর্বে দীঘিনালা ইউনিয়ন ও কবাখালী ইউনিয়ন, দক্ষিণে মেরুং ইউনিয়ন এবং পশ্চিমে খাগড়াছড়ি সদর উপজেলার পেরাছড়া ইউনিয়ন ও ভাইবোনছড়া ইউনিয়ন অবস্থিত।
বোয়ালখালী ইউনিয়ন দীঘিনালা উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম দীঘিনালা থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
দীঘিনালা ইউনিয়ন
দীঘিনালা বাংলাদেশের খাগড়াছড়ি জেলার অন্তর্গত দীঘিনালা উপজেলার একটি ইউনিয়ন।
দীঘিনালা উপজেলার মধ্যাংশে দীঘিনালা ইউনিয়নের অবস্থান। এ ইউনিয়নের উত্তরে বাবুছড়া ইউনিয়ন, পশ্চিমে বোয়ালখালী ইউনিয়ন, দক্ষিণে কবাখালী ইউনিয়ন এবং পূর্বে রাঙ্গামাটি জেলার বাঘাইছড়ি উপজেলার সাজেক ইউনিয়ন অবস্থিত।
দীঘিনালা ইউনিয়ন দীঘিনালা উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম দীঘিনালা থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
দীঘিনালা ইউনিয়নের মধ্য দিয়ে প্রবাহিত হচ্ছে মাইনী নদী।
দীঘিনালা ইউনিয়নের প্রধান হাট-বাজার হল দীঘিনালা থানা বাজার।
কবাখালী ইউনিয়ন
কবাখালী বাংলাদেশের খাগড়াছড়ি জেলার অন্তর্গত দীঘিনালা উপজেলার একটি ইউনিয়ন।
কবাখালী ইউনিয়নের আয়তন ১১,৫২০ একর (৪৬.৬২ বর্গ কিলোমিটার)।
দীঘিনালা উপজেলার দক্ষিণাংশে কবাখালী ইউনিয়নের অবস্থান। এ ইউনিয়নের উত্তরে দীঘিনালা ইউনিয়ন; পশ্চিমে বোয়ালখালী ইউনিয়ন; দক্ষিণে মেরুং ইউনিয়ন এবং পূর্বে রাঙ্গামাটি জেলার বাঘাইছড়ি উপজেলার রূপকারী ইউনিয়ন, বঙ্গলতলী ইউনিয়ন ও সাজেক ইউনিয়ন অবস্থিত।
কবাখালী ইউনিয়ন দীঘিনালা উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম দীঘিনালা থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
কবাখালী ইউনিয়নের মধ্য দিয়ে প্রবাহিত হচ্ছে মাইনী নদী।
মেরুং ইউনিয়ন
মেরুং বাংলাদেশের খাগড়াছড়ি জেলার অন্তর্গত দীঘিনালা উপজেলার একটি ইউনিয়ন।
দীঘিনালা উপজেলার সর্ব-দক্ষিণে মেরুং ইউনিয়নের অবস্থান। এ ইউনিয়নের উত্তরে কবাখালী ইউনিয়ন ও বোয়ালখালী ইউনিয়ন; পশ্চিমে খাগড়াছড়ি সদর উপজেলার পেরাছড়া ইউনিয়ন, গোলাবাড়ী ইউনিয়ন ও কমলছড়ি ইউনিয়ন; দক্ষিণে রাঙ্গামাটি জেলার লংগদু উপজেলার আটারকছড়া ইউনিয়ন এবং পূর্বে রাঙ্গামাটি জেলার বাঘাইছড়ি উপজেলার খেদারমারা ইউনিয়ন ও রূপকারী ইউনিয়ন অবস্থিত।
মেরুং ইউনিয়ন দীঘিনালা উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম দীঘিনালা থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
মেরুং ইউনিয়নের মধ্য দিয়ে প্রবাহিত হচ্ছে মাইনী নদী।
জাম্ববতী
জাম্ববতী সংস্কৃত ভাষায় রচিত ভাগবত পুরাণে বর্ণিত একটি চরিত্র ৷ ইনি ভাল্লুক রাজা জাম্ববানের কন্যা ও শ্রীকৃষ্ণের সহস্রাধিক মহিষীগণের একতম ৷ ব্রহ্মবৈবর্ত পুরাণ অনুসারে জাম্ববতী দেবী পার্বতীর অবতার। 
একবার সূর্যদেব দ্বারকার বিশিষ্ট নাগরিক বৃষ্ণি বংশীয় সত্রাজিতের ভ্রাতা প্রসেনকে স্যমন্তক মণি উপহার প্রদান করেন। তখন সত্রাজিৎ সকল দ্বারকাবাসীগণকে সেই মণি দেখার জন্য আমন্ত্রণ জানান। দ্বারকাধীশ শ্রীকৃষ্ণও সেই মণির কথা শ্রবণ করে কৌতূহলী হয়ে সেই মণি দর্শন করতে সত্রাজিতের গৃহে আগমন করেন। কিন্তু শ্রীকৃষ্ণ যখন সত্রাজিতের কাছে স্যমন্তক মণি দেখতে চাইলেন তখন সত্রাজিৎ তাঁকে সন্দেহ করলেন এবং ভাবলেন যে বাসুদেব তার মণিটির কথা শুনে প্রলুব্ধ হয়েছেন এবং সেটি অপহরণ করার অসদুদ্দেশ্য নিয়েই মণিটি দেখতে চেয়েছেন। তিনি স্যমন্তক মণিটি তাঁকে দেখালেন বটে কিন্তু মনে মনে শ্রীকৃষ্ণের নামে কলঙ্ক রটানোর পরিকল্পনা করলেন। গোপিনীবল্লভ শ্রীকৃষ্ণ তাঁর বাড়ি থেকে প্রস্থান করা মাত্রই তিনি তার ভাই প্রসেনকে স্যমন্তক মণিটি দিয়ে তাকে আত্মগোপন করে থাকতে বললেন। এরপর তিনি সমগ্র দ্বারকায় প্রচার করে দিলেন যে স্যমন্তক মনিটি অপহৃত হয়েছে এবং দ্বারকেশ্বর দেবকীনন্দন মণিটি দেখে চলে যাওয়ার পরেই মণিটি অদৃশ্য হয়েছে। এইকথা শ্রবণমাত্র শ্রীকৃষ্ণ স্বয়ং ঘটনার প্রকৃত সত্যতানুসন্ধানে প্রবৃত্ত হলেন। তিনি এক দুর্গম পার্বত্য অঞ্চলে গুহামধ্যে দেখলেন যে প্রসেন এক সিংহ কর্তৃক নিহত হয়েছেন এবং সম্ভবত সেই সিংহই মণিটি অপহরণ করেছে। এরপর বহু অন্বেষণের পর শ্রীকৃষ্ণ ভল্লুকরাজ জাম্ববানের কাছে স্যমন্তক মণির সন্ধান পেলেন। শ্রীকৃষ্ণ মণিটি তার কাছে প্রার্থনা করলে জাম্ববান তা দিতে অস্বীকৃত হলেন। জাম্ববান বললেন যে যদি যাদবশ্রেষ্ঠ কৃষ্ণ তাকে মল্লযুদ্ধে পরাস্ত করতে পারেন তবেই তিনি মণিটি তাঁকে দিয়ে দেবেন। তখন শ্রীকৃষ্ণ সেই শর্তে সম্মত হলেন এবং বললেন যে যদি জাম্ববান মল্লযুদ্ধে তাঁর কাছে পরাভব স্বীকার করেন তবে স্যমন্তক মণির সাথে সাথে তিনি জাম্ববানের পরমাসুন্দরী কন্যা জাম্ববতীকেও ভার্যারূপে গ্রহণ করবেন। যথানিয়মে মল্লযুদ্ধ আরম্ভ হল। জাম্ববান বীর হলেও মহাবলবান শ্রীকৃষ্ণের সঙ্গে যুদ্ধে অতি সহজেই পরাভূত হলেন। শ্রীকৃষ্ণের শৌর্যে এবং পৌরুষে মুগ্ধ হয়ে জাম্ববান সুপ্রসন্ন চিত্তে তার কন্যা জাম্ববতীকে বাসুদেবের হস্তে সমর্পণ করলেন। এরপর স্যমন্তক মণি এবং জাম্ববতীকে নিয়ে যদুকুলপতি দ্বারকায় প্রত্যাগমন করলেন।
অন্যান্য রমণীগণের ন্যায় শ্রীকৃষ্ণ জাম্ববতীরও একাধিকবার গর্ভাধান করেন ও দশটি পুত্রসন্তান লাভ করেন৷ এঁরা হলেন শাম্ব, সুমিত্র, পুরুজিৎ, সত্যজিৎ, সহস্রজিৎ, বিজয়, চিত্রকেতু, বসুমান, দ্রাবিড় এবং ক্রতু। এদের মধ্যে জ্যেষ্ঠ্য সন্তান শাম্বের নাম বিশেষ ঊল্লেখযোগ্য ৷ শাম্বকে নিয়ে রচিত কালকূটের বিখ্যাত ঊপন্যাস "শাম্ব" বাংলা সাহিত্যে একটি বিশেষ স্থান অধিকার করেছে ৷
বড়নাল ইউনিয়ন
বড়নাল বাংলাদেশের খাগড়াছড়ি জেলার অন্তর্গত মাটিরাঙ্গা উপজেলার একটি ইউনিয়ন।
মাটিরাঙ্গা উপজেলার মধ্যাংশে বড়নাল ইউনিয়নের অবস্থান। এ ইউনিয়নের দক্ষিণে আমতলী ইউনিয়ন, পূর্বে পানছড়ি উপজেলার উল্টাছড়ি ইউনিয়ন, উত্তরে তবলছড়ি ইউনিয়ন এবং পশ্চিমে তবলছড়ি ইউনিয়ন ও ভারতের ত্রিপুরা প্রদেশ অবস্থিত।
বড়নাল ইউনিয়ন মাটিরাঙ্গা উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম মাটিরাঙ্গা থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
সড়ক পথই যোগাযোগের একমাত্র মাধ্যম। পূর্বে উক্ত ইউনিয়নের পশ্চিমে অবস্থিত ফেনী নদী দিয়ে চলাচল থাকলেও সড়ক পথের উন্নয়ন ও নিরাপত্তার বিষয় সহ সামগ্রিক অসুবিধার কারণে এই জলপথ এখন আর ব্যবহৃত হয়না।
তৈলাফাং, ফেনী নদী
ডাকবাংলা বাজার, বড়নাল বাজার
বেলছড়ি ইউনিয়ন
বেলছড়ি বাংলাদেশের খাগড়াছড়ি জেলার অন্তর্গত মাটিরাঙ্গা উপজেলার একটি ইউনিয়ন।
মাটিরাঙ্গা উপজেলার দক্ষিণাংশে বেলছড়ি ইউনিয়নের অবস্থান। এ ইউনিয়নের দক্ষিণে মাটিরাঙ্গা ইউনিয়ন, পূর্বে খাগড়াছড়ি সদর উপজেলার পেরাছড়া ইউনিয়ন, উত্তরে গোমতি ইউনিয়ন এবং পশ্চিমে ভারতের ত্রিপুরা প্রদেশ অবস্থিত।
বেলছড়ি ইউনিয়ন মাটিরাঙ্গা উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম মাটিরাঙ্গা থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
গুইমারা উপজেলা
গুইমারা বাংলাদেশের খাগড়াছড়ি জেলার অন্তর্গত একটি উপজেলা। এটি খাগড়াছড়ির নবম উপজেলা। ২০১৪ সালের ৬ জুন প্রশাসনিক পুনর্বিন্যাস সংক্রান্ত জাতীয় বাস্তবায়ন কমিটির ১০৯তম সভায় এই উপজেলাকে অনুমোদন দেয়া হয়।
গুইমারা উপজেলার উত্তরে মাটিরাঙ্গা উপজেলা; পশ্চিমে মাটিরাঙ্গা উপজেলা ও রামগড় উপজেলা; দক্ষিণে মানিকছড়ি উপজেলা, 
লক্ষ্মীছড়ি উপজেলা ও মহালছড়ি উপজেলা এবং পূর্বে মহালছড়ি উপজেলা অবস্থিত।
গুইমারা উপজেলায় বর্তমানে ২টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম গুইমারা থানার আওতাধীন।
গোমতি ইউনিয়ন
গোমতি বাংলাদেশের খাগড়াছড়ি জেলার অন্তর্গত মাটিরাঙ্গা উপজেলার একটি ইউনিয়ন।
মাটিরাঙ্গা উপজেলার মধ্যাংশে গোমতি ইউনিয়নের অবস্থান। এ ইউনিয়নের দক্ষিণে বেলছড়ি ইউনিয়ন, পূর্বে খাগড়াছড়ি সদর উপজেলার পেরাছড়া ইউনিয়ন ও ভাইবোনছড়া ইউনিয়ন, উত্তরে আমতলী ইউনিয়ন এবং পশ্চিমে ভারতের ত্রিপুরা প্রদেশ অবস্থিত।
গোমতি ইউনিয়ন মাটিরাঙ্গা উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম মাটিরাঙ্গা থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
মাটিরাঙ্গা ইউনিয়ন
মাটিরাঙ্গা বাংলাদেশের খাগড়াছড়ি জেলার অন্তর্গত মাটিরাঙ্গা উপজেলার একটি ইউনিয়ন।
মাটিরাঙ্গা উপজেলার দক্ষিণাংশে মাটিরাঙ্গা ইউনিয়নের অবস্থান। এ ইউনিয়নের উত্তরে বেলছড়ি ইউনিয়ন; পূর্বে খাগড়াছড়ি সদর উপজেলার পেরাছড়া ইউনিয়ন, খাগড়াছড়ি সদর ইউনিয়ন, মহালছড়ি উপজেলার মাইসছড়ি ইউনিয়ন ও গুইমারা উপজেলার গুইমারা ইউনিয়ন; দক্ষিণে গুইমারা উপজেলার গুইমারা ইউনিয়ন ও মাটিরাঙ্গা পৌরসভা; দক্ষিণ-পশ্চিমে রামগড় উপজেলার পাতাছড়া ইউনিয়ন ও রামগড় ইউনিয়ন এবং উত্তর-পশ্চিমে ভারতের ত্রিপুরা প্রদেশ অবস্থিত।
মাটিরাঙ্গা ইউনিয়ন মাটিরাঙ্গা উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম মাটিরাঙ্গা থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
তবলছড়ি ইউনিয়ন
তবলছড়ি বাংলাদেশের খাগড়াছড়ি জেলার অন্তর্গত মাটিরাঙ্গা উপজেলার একটি ইউনিয়ন।
মাটিরাঙ্গা উপজেলার উত্তরাংশে তবলছড়ি ইউনিয়নের অবস্থান। এ ইউনিয়নের দক্ষিণে বড়নাল ইউনিয়ন, পূর্বে বড়নাল ইউনিয়ন ও পানছড়ি উপজেলার উল্টাছড়ি ইউনিয়ন, উত্তরে তাইন্দং ইউনিয়ন এবং পশ্চিমে ভারতের ত্রিপুরা প্রদেশ অবস্থিত।
তবলছড়ি ইউনিয়ন মাটিরাঙ্গা উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম মাটিরাঙ্গা থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
তাইন্দং ইউনিয়ন
তাইন্দং বাংলাদেশের খাগড়াছড়ি জেলার অন্তর্গত মাটিরাঙ্গা উপজেলার একটি ইউনিয়ন।
মাটিরাঙ্গা উপজেলার সর্ব-উত্তরে তাইন্দং ইউনিয়নের অবস্থান। এ ইউনিয়নের দক্ষিণে তবলছড়ি ইউনিয়ন, পূর্বে পানছড়ি উপজেলার উল্টাছড়ি ইউনিয়ন ও লোগাং ইউনিয়ন এবং উত্তরে ও পশ্চিমে ভারতের ত্রিপুরা প্রদেশ অবস্থিত।
তাইন্দং ইউনিয়ন মাটিরাঙ্গা উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম মাটিরাঙ্গা থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
গেয়র্গ বুশনার পুরস্কার
গেয়র্গ বুশনার পুরস্কার () জার্মানির সবচেয়ে গুরুত্বপূর্ণ সাহিত্য পুরস্কার। ১৯২৩ সালে গেয়র্গ বুশনারের স্মরণে পুরস্কারটির প্রবর্তন করা হয় এবং প্রথমদিকে কেবলমাত্র বুশনারের জন্মভূমি হেসেন থেকে আগত বা হেসেনের সাথে সম্পর্কিত শিল্পীদেরকে দেয়া হত। এটি চিত্রধর্মী শিল্পী, কবি, অভিনেতা এবং গায়কদেরকে প্রদান করা হত।
১৯৫১ সালে পুরস্কারটি একটি সাধারণ পুরস্কারে পরিবর্তন করা হয় এবং "ডয়চে আকাডেমি ফুর ষ্প্রাখে উন্ড ডিশটুং" বাৎসরিকভাবে পুরস্কারটি প্রদান করা শুরু করে। বর্তমানে জার্মান ভাষার সমস্ত সাহিত্যিকদেরকে এটি প্রদান করা হয় এবং পুরস্কার বিজয়ীরা ডার্মষ্টাট শহরে পুরস্কার গ্রহণ করেন ও বক্তৃতা দেন। ২০০২ সাল থেকে পুরস্কারটির সাথে ৪০ হাজার ইউরো-ও প্রদান করা হয়।
ইন ব্রুজ
ইন ব্রুজ () মার্টিন ম্যাকডনা পরিচালিত অপরাধ চলচ্চিত্র যাতে "অ্যাকশন কমেডি" এবং কিছু "ব্ল্যাক কমেডি"-র সমন্বয় লক্ষ্য করা যায়। ২০০৮ সালের ১৭ই জানুয়ারি এটি যুক্তরাজ্যে আনুষ্ঠানিকভাবে মুক্তি পায়। ছবির প্রধান তিন চরিত্রে অভিনয় করেছেন কলিন ফ্যারেল, ব্রেন্ডন গ্লিসন এবং রাল্‌ফ ফিনেস। পুরো ছবির কাহিনী আবর্তিত হয়েছে বেলজিয়ামের ব্রুজ (ফরাসি ও ইংরেজি ভাষায়: Bruges) শহরকে কেন্দ্র করে।
সিনেমাটির বেশ কয়েক স্থানে ১৯৭৩ সালের অ্যাংলো-ইতালীয় থ্রিলার চলচ্চিত্র "ডোন্ট লুক নাউ" এর উল্লেখ করা হয়েছে। যেমন, মুখ্য নারী চরিত্র "ক্লোয়ি" ব্রুজ্‌সে সম্প্রতি যে ছবির শ্যুটিং চলছে তাকে "ডোন্ট লুক নাউ" এর একটি প্যাস্টিশ হিসেবে উল্লেখ করে। এছাড়া এই সিনমার কাহিনীর সাথে নোবেল বিজয়ী সাহিত্যিক হ্যারল্ড পিন্টার এর "দ্য ডাম্ব ওয়েটার" নাটকটির মিল লক্ষ্য করা যায়।অদিকাংশ সমালোচকই "ইন ব্রুজ"-এর প্রশংসা করেছেন। রটেন টম্যাটোস-এ ১৪৩টি রিভিউয়ের পর এর রেটিং দাড়িয়েছে ৮১%। শিকাগো সান-টাইম্‌সের সমালোচক রজার ইবার্ট এর অকুণ্ঠা প্রশংসা করে বলেছেন, "This film debut by the theater writer and director Martin McDonagh is an endlessly surprising, very dark, human comedy, with a plot that cannot be foreseen but only relished."
আফ্রিকার অর্থনীতি
আফ্রিকার অর্থনীতি বলতে আফ্রিকা মহাদেশের জনগণের বাণিজ্য, শিল্প ও সম্পদকে বোঝায়। বর্তমানে আফ্রিকাতে ৫৪টি ভিন্ন রাষ্ট্রে প্রায় ৮৯ কোটি লোক বাস করছে। আফ্রিকা বিশ্বের দরিদ্রতম মহাদেশ। যদিও মহাদেশটির অংশবিশেষ বিগত বছরগুলিতে উল্লেখযোগ্য প্রবৃদ্ধি অর্জন করতে সক্ষম হয়েছে, এখানকার ২৫টি দেশ জাতিসংঘের মানব উন্নয়ন রিপোর্টে ১৭৫টি দেশের মধ্যে সর্বনিম্ন স্থানে অবস্থান করছে। এর কারণ মূলত ঐতিহাসিক অস্থিরতাজনিত। আফ্রিকার বি-উপনিবেশিকরণের পর মহাদেশটিতে ভারসাম্যহীনতার সৃষ্টি হয় এবং ঠান্ডা যুদ্ধের সময় তা আরও খারাপের দিকে মোড় নেয়। রাজনৈতিক অঙ্গণে ব্যাপক দুর্নীতি এবং স্বজনপ্রীতি আফ্রিকার অর্থনীতির দৈন্যতায় ইন্ধন জুগিয়েছে।
এশিয়া এবং লাতিন আমেরিকার দেশগুলির তুলনায় আফ্রিকা আন্তর্জাতিক বাণিজ্য, বিনিয়োগ, মাথাপিছু আয় এবং অন্য সমস্ত অর্থনৈতিক প্রবৃদ্ধিমূলক সূচকে হয় থেমে আছে নয় পিছিয়ে পড়েছে। দরিদ্রতার কারণে আয়ু কমে গেছে, সহিংসতা ও অস্থিরতা বেড়ে গেছে এবং এই দোষ্টচক্রে পড়ে অর্থনীতি আরও পিছিয়ে পড়ছে। বিগত বছরগুলিতে বিচ্ছিন্নভাবে আফ্রিকান দেশগুলির উন্নতির বহু উদ্যোগ নেওয়া হলেও সেগুলি ব্যর্থ হয়েছে। তবে সাম্প্রতিক তথ্য থেকে দেখা যায়, মহাদেশের অংশবিশেষ, বিশেষ করে সাহারা-নিম্ন আফ্রিকা, বাকী বিশ্বের সাথে তাল মিলিয়ে প্রবৃদ্ধি অর্জন শুরু করেছে। 
আফ্রিকার সবচেয়ে দ্রুত প্রবৃদ্ধিশীল অর্থনীতিগুলির প্রবৃদ্ধির হার বিশ্ব গড়ের চেয়ে উল্লেখযোগ্য পরিমাণে বেশি। ২০০৭ সালে সবচেয়ে দ্রুত প্রবৃদ্ধিশীল অর্থনীতিগুলির মধ্যে আছে মোরিতানিয়া (১৯.৮%), অ্যাঙ্গোলা (১৭.৬%), মোজাম্বিক (৯.৬%) এবং মালাউই (৭.৮%)।
হরিপ্রসাদ চৌরসিয়া
পন্ডিত হরিপ্রসাদ চৌরসিয়া (জন্ম: জুলাই ১, ১৯৩৮) একজন বিখ্যাত ভারতীয় বাঁশী বাদক।
হরিপ্রসাদ চৌরসিয়ার জন্ম ভারতের উত্তরপ্রদেশ রাজ্যের এলাহাবাদে। চার বছর বয়সে তার মা মারা যান। তার বাবা একজন কুস্তিগীর ছিলেন। তার বাবা চাইতেন তিনিও কুস্তিগীর হন। এ কারণে তাকে বাবার কাছ থেকে লুকিয়ে বাঁশি শিখতে হয়। তিনি ১৫ বছর বয়স থেকে তার প্রতিবেশী পণ্ডিত রাজারামের কাছ থেকে কণ্ঠশিল্পে দীক্ষা নেয়া শুরু করেন। পরে তিনি বারাণসীর পণ্ডিত ভোলানাথ প্রসন্নের কাছে বাঁশি শেখা শুরু করেন। এরও অনেক পরে তিনি আকাশবাণীতে কাজ করা শুরু করলে অন্নপূর্ণা দেবীর (আলাউদ্দিন খাঁর মেয়ে) নির্দেশনা লাভ করেন।
পান্নালাল ঘোষ
পান্নালাল ঘোষ (২৪ জুলাই ১৯১১ - ২০ এপ্রিল ১৯৬০), (অমলজ্যোতি ঘোষ নামেও পরিচিত), একজন ভারতীয় বাঙালী বাঁশী বাদক ও সুরকার। তিনি ওস্তাদ আলাউদ্দিন খাঁর শিষ্য ছিলেন এবং ভারতীয় শাস্ত্রীয় সংগীতে বাঁশিকে একটি অংশ হিসাবে প্রতিষ্ঠিত করার জন্য তাকে কৃতিত্ব দেওয়া হয়।
পান্নালাল ঘোষ বাংলাদেশের বরিশালে ২৪ জুলাই ১৯১১ সালে জন্মগ্রহন করেন। তার ডাকনাম অমলজ্যোতি ঘোষ তার পিতা, অক্ষয় কুমার ঘোষ ছিলেন একজন সেতার বাদক তিনি পারিবারিকভাবে সেতার বাজানো শেখা শুরু করেন। কিন্তু শৈশবে দুইটি কারনে তিনি বাঁশির প্রতি আকৃষ্ট হন। তাদের পৈতৃক বাসা ছিল কীর্তনখোলা নদীর পাড়ে।
কলকাতা নিউ থিয়েটার্সে কাজ করার সময় তিনি সঙ্গীতে সহায়তা করতেন। ১৯৪০ সালে তিনি বোম্বে চলে আসেন সঙ্গীতজীবনের উন্নতির জন্য। ১৯৪০ সালে "স্নেহ বন্ধন" ছবির মাধ্যমে তার স্বতন্ত্র সঙ্গীত পরিচালক হিসাবে অভিষেক ঘটে। এই ছবির দুই জনপ্রিয় গানে "Aabroo Ke Kamaanon Mein" এবং "Sneh Bandhan Mein Bandhe Hue" কণ্ঠ দেন কাহ্ন মাস্তান এবং বিব্বু পান্নালাল ঘোষ যৌথভাবে ওস্তাদ আলী আকবর খান ও পণ্ডিত রবিশঙ্কর -এর সাথে "Aandhiyan" (১৯৫২) সিনেমার নেপথ্যে কাজ করেন। তিনিই প্রথম সাত গর্তের বাঁশির প্রচলন শুরু করেন।
ইয়াসের সেইরাওয়ান
ইয়াসের সেইরাওয়ান () (জন্ম ২৪শে মার্চ, ১৯৬০) একজন আন্তর্জাতিক গ্র্যান্ডমাস্টার এবং ৪-বারের মার্কিন চ্যাম্পিয়ন দাবাড়ু। তিনি ১৯৭৯ সালে বিশ্ব জুনিয়র দাবা চ্যাম্পিয়নশিপে জয়লাভ করেন। দাবা বিষয়ক লেখক ও ভাষ্যকার হিসেবেও তিনি খ্যাতি লাভ করেছেন।
সেইরাওয়ান ১৯৬০ সালে সিরিয়ার রাজধানী দামেস্কে জন্মগ্রহণ করেন। তাঁর বাবা একজন আরব এবং মা নটিংহামের একজন নার্স ছিলেন। তিনি ছোটবেলার কিছু সময় নটিংহামে কাটান। সাত বছর বয়সে তিনি পরিবারের সাথে মার্কিন যুক্তরাষ্ট্রের ওয়াশিংটন অঙ্গরাজ্যের সিয়াটল শহরে অভিবাসী হন। সেখানে তিনি ম্যাক্লুর মিডল স্কুল ও গারফিল্ড হাই স্কুলে পড়াশোনা করেন। সেসময় "দ্য ল্যাস্ট এগ্‌জিট অন ব্রুকলিন" (The Last Exit on Brooklyn) নামের এক কফিহাউসে (বর্তমানে পরিত্যক্ত) তিনি তার দাবা খেলার অনুশীলন করতেন। সেইরাওয়ান ১২ বছর বয়সে দাবা খেলা শুরু করেন। ১৩ বছর বয়সে তিনি ওয়াশিংটন অঙ্গরাজ্যের জুনিয়র চ্যাম্পিয়ন হন। ১৯ বছর বয়সে তিনি বিশ্ব জুনিয়র চ্যাম্পিয়ন শিরোপা জয় করেন।
টুর্নামেন্ট স্তরে যে স্বল্পসংখ্যক দাবাড়ু গ্যারি কাসপারভ এবং আনাতোলি কারপভকে পরাজিত করেছেন, তাদের মধ্যে ইয়াসের অন্যতম। তিনি বর্তমানে ইভেট নাগেল-এর সাথে বিবাহবন্ধনে আবদ্ধ।
ইয়াসের সেইরাওয়ান বেশ কিছু দাবার বই লিখেছেন। এগুলি হল:
কম্পিউটার প্রোগ্রাম
কম্পিউটার প্রোগ্রাম (বা সফটওয়্যার প্রোগ্রাম বা শুধু প্রোগ্রাম) হচ্ছে কম্পিউটারের জন্য তৈরীকৃত নির্দেশমালা। কম্পিউটার এই নির্দেশগুলোই নির্বাহ বা সম্পাদনা করে। কম্পিউটার প্রোগ্রামারগন প্রোগ্রাম লিখে থাকেন। প্রোগ্রাম লেখা হয় প্রোগ্রামিং ভাষায়।
কম্পিউটার প্রোগ্রামার
একজন কম্পিউটার প্রোগ্রামার (ডেভেলপার বা সফ্টওয়্যার ইঞ্জিনিয়ার) তাকেই বলা হয় যিনি কম্পিউটার প্রোগ্রাম লেখেন। একজন প্রোগ্রামার এর প্রধান কম্পিউটার ভাষা (সি, সি++, সি #, জাভা, Lisp, পাইথন ইত্যাদি) প্রায়ই উপরিউক্ত শিরোনামের অগ্রে যুক্ত হয়, এবং ওয়েব পরিবেশে যারা কাজ করেন, তাদের ক্ষেত্রে ​​প্রায়ই ওয়েব শিরোনাম উপসর্গ হয়।
মুক্ত সফটওয়্যার আন্দোলন
মুক্ত সফটওয়্যার আন্দোলন বা ফ্রি/ওপেন সোর্স আন্দোলন অথবা ফ্রি/লিব্রে ওপেন সোর্স আন্দোলন () একটি সামাজিক আন্দোলন যার উদ্দেশ্য সফটওয়্যার ব্যবহারকারীদের নির্দিষ্ট কিছু অধিকার সংরক্ষণ করা, যার মধ্যে সফটওয়্যারটি রান করার স্বাধীনতা, অধ্যয়ন ও পরিবর্তন করার স্বাধীনতা এবং পরিবর্তনসহ বা পরিবর্তন ছাড়া পুনবিতরণ করার স্বাধীনতা রয়েছে। যদিও ৭০-এর দশকের হ্যাকার সংস্কৃতির সদস্যদের মধ্যে এধরণের দর্শনের দেখা মিলে, রিচার্ড স্টলম্যান গ্নু প্রকল্প শুরুর মাধ্যমে ১৯৮৩ সালে আনুষ্ঠানিকভাবে এর সূচনা করেন। এ আন্দোলনকে এগিয়ে নেয়ার উদ্দেশ্যে ১৯৮৫ সালে স্টলম্যান ফ্রি সফটওয়্যার ফাউন্ডেশন গঠন করেন।
এ আন্দোলনটির দর্শন হলো, কম্পিউটার ব্যবহার মানুষকে একে অন্যকে সহযোগিতা করে থেকে বিরত যেন না পারে। প্রকৃতপক্ষে এর মানে হচ্ছে মালিকানাধীন সফটওয়্যার ব্যবহার না করা, এবং ফ্রি সফটওয়্যার ব্যবহার করা, যার মূল লক্ষ্য সাইবারস্পেসে সবাইকে তার স্বাধীনতা প্রদান করা। স্টলম্যান এ বিষয়কে প্রযুক্তির অগ্রগতিতে একটি উল্লেখযোগ্য অবদান হিসেবে দেখেন, কারণ এটি একই কাজের বিভিন্ন অপচয়জনক অনুলীপি তৈরিকে বাধাগ্রস্থ করে। বরং একে শিল্পের বিপরীত বলা যায় বলে তিনি জানান।
ফ্রি সফটওয়্যার আন্দোলনের সদস্যরা বিশ্বাস করে যে সফটওয়্যারে সমস্ত ব্যবহারকারীর ফ্রি সফটওয়্যার সংজ্ঞায় প্রদত্ত সমস্ত স্বাধীনতা থাকা উচিত। তাদের অনেকেই এধরণের স্বাধীনতা চর্চা থেকে ব্যবহারকারীকে বিরত করাকে অনৈতিক মনে করে। তারা আরও মনে করে সুষ্ঠ সমাজ গঠনে এবং তাদের নিজের কম্পিউটারের উপর তার নিজের পূর্ণ নিয়ন্ত্রনের জন্যে এ ধরণের চর্চা করা উচিত।
কিছু ফ্রি সফটওয়্যার ব্যবহারকারী এবং প্রোগ্রামার মালিকানাধীন সফটওয়্যারে উজ্জীবিত লাভজনকতা ও এর পেছনে তাদের প্রদত্ত বাড়তি সুবিধাকে বিবেচনা করে একে একেবারে অনৈতিক মনে করে না।
ফ্রি সফটওয়্যার ফাউন্ডেশন আরও বিশ্বাস করে যে সমস্ত সফটওয়্যারেরই ফ্রি ডকুমেন্টেশন প্রয়োজন, কারণ প্রোগ্রামার যে পরিবর্তনটি সফটওয়্যারটিতে এনেছে তা নির্দেশিকায়ও হালনাগাদ করা উচিত।
মুক্ত সফটওয়্যার
মুক্ত সফটওয়্যার বা লিব্রেসফটওয়্যার হল এমন এক ধরনের সফটওয়্যার যা ব্যবহারকারীকে এটা ব্যবহার, অধ্যয়ন এবং সম্পাদনা করার পূর্ণ স্বাধীনতাপ্রদান করে। এমনকি এই সফটওয়্যার গুলো কপি বা বিতরণ করার জন্যও একই নিয়ম প্রযোজ্য হবে, এবং বিতরণের কপিটি হতে পারে সফটওয়্যারটির মূল সংস্করণ বা পরিবর্তীত কোন সংস্করন। কোনো কোনো বিশেষ ক্ষেত্রে এই সফটওয়্যারগুলো বিতরণের ক্ষেত্রে কিছু বিধি-নিষেধ আরোপ করা হয় যেন গ্রহীতারা সফটওয়্যার ব্যবহার বা পরিবর্তন করার একই ধরনের সুবিধা পায়। মুক্ত সফটওয়্যার সমূহ সাধারণত বিনামূল্যে পাওয়া যায়, তবে ক্ষেত্র বিশেষে মূল্য পরিশোধ করতে হতে পারে। যেমন সফটওয়্যারটি সিডিতে বিতরণ করা হলে সিডি তৈরীর মূল্যের বিনিময়ে সফটওয়্যারটি গ্রহন করতে হতে পারে।
কোনো সফটওয়্যার যদি মুক্ত সফটওয়্যার হিসাবে বিতরণ করা হয়, তবে একই সাথে এর গ্রহীতার উৎস কোড পাওয়ার ব্যাপারটি নিশ্চিত করতে হবে। এই উৎসকোড এমন ভাবে লেখা থাকতে হবে যেন এটি মানুষের পড়ার উপযোগী হয় এবং কোডের লাইসেন্সে উপরে উল্লেখিত অধিকারগুলো নিশ্চিত করতে হবে। লাইসেন্স হিসাবে মুক্ত সফটওয়্যার লাইসেন্স ব্যবহার করা যেতে পারে অথবা এটি পাবলিক ডোমেইনে প্রকাশেরও সুযোগ রয়েছে।
রিচার্ড স্টলম্যান ১৯৮৩ সালে প্রথম মুক্ত সফটওয়্যার আন্দোলন শুরু করেন। কম্পিউটার ব্যবহারকরীদের "সফটওয়্যার স্বাধীনতা" দিতেই মূলত তিনি এই কাজে উদ্যোগী হন। ১৯৮৫ সালে স্টলম্যান ফ্রি সফটওয়্যার ফাউন্ডেশন প্রতিষ্ঠান করেন, এর মধ্যমে তিনি মুক্ত সফটওয়্যারের ধারণাটিকে এক্টি প্রতিষ্ঠানিক রূপ দেয়ার চেষ্টা করেন।
১৯৯৮ সাম থেকে উন্মুক্ত উৎসের উৎস শব্দের বিপরীত হিসাবে onward শব্দটি ব্যবহার শুরু হয়। সাধারণভাবে ব্যবহৃত শব্দগুলোর মধ্যে রয়েছে "সফটওয়্যার স্বাধীনতা", "মুক্ত ও উন্মুক্ত উৎসের সফটওয়্যার", " ফ্রি লিব্রে এবং মুক্ত উৎস সফটওয়্যার"। FLOSS এর সুরক্ষা এবং কার্যক্রমের সহায়ক হিসাবে সফটওয়্যার স্বাধীনতা আইন কেন্দ্র প্রতিষ্ঠা করা হয়। বিশেষ বাণিজ্যিক সফটওয়্যার সমূহে কিছু স্বাধীনতা দেয়া হয়, অধিকাংশ ক্ষেত্রেই সেগুলো উন্মুক্ত উৎস সফটওয়্যার। সাধারনের মাঝে একটি ভুল ধরণা প্রচলিত আছে যে, কোনো সফটওয়্যার মুক্ত বা মালিনাকাধীন হোক না কেন সেখানে কোন এক ধরনের স্বাধীনতা দেয়া হয়ে থাকে। মুক্ত বানিজ্যিক সফটওয়্যারের একটি উদাহারণ হল জিএনএটি।
অনলাইনে ফ্রী সফটওয়্যার বিক্রি করে আয় করা মূলত অপরাধ। তবে সফটওয়্যার সংবলিত একটি সিডি কিংবা ডিভিডি বিক্রি করলে সে ক্ষেত্রে শুধু সিডি কিংবা ডিভিডি’র মূল্য কিংবা আংশিক লাভে বিক্রি করতে পারবে।
ক্লোজ এনকাউন্টারস অফ দ্য থার্ড কাইন্ড
ক্লোজ এনকাউন্টার্‌স অফ দ্য থার্ড কাইন্ড (ইংরেজি ভাষায়: Close Encounters of the Third Kind) স্টিভেন স্পিলবার্গ পরিচালিত বিজ্ঞান কল্পকাহিনীমূলক চলচ্চিত্র যা ১৯৭৭ সালে মুক্তি পায়। এতে "রয় নেরি" নামের এক মার্কিন ইলেকট্রিক্যাল লাইনম্যানের ইউএফও-র সাথে ক্লোজ এনকাউন্টার এবং ইউএফও আচ্ছন্নতার গল্প চিত্রায়িত হয়েছে। যুক্তরাষ্ট্রের বিজ্ঞানী ও সরকারি কর্মকর্তাদের সম্পৃক্ততা ছবিটিতে নতুন মাত্রা যোগ করেছে।
স্পিলবার্গের ছোটবেলা থেকেই ক্লোজ এনকাউন্টার ছবির পরিকল্পনার কাজ শুরু হয়েছিলো। অনেকেই এর স্বপ্ন দেখেছেন। স্পিলবার্গ এসে সেটাই পূর্ণ করেছেন। ১৯৭৩ সালের স্পিলবার্গ কলাম্বিয়া পিকচার্স এর সাথে একটি কল্পবিজ্ঞান সিনেমা নির্মাণের চুক্তি করেন। চিত্রনাট্য রচনায় স্পিলবার্গের পাশাপাশি অংশ নিয়েছেন পল শ্রাডার, জন হিল, ডেভিড জিলার, হ্যাল বরউড, ম্যাথিউ রবিন্স এবং জেরি বেলসন। শেষে অবশ্যই চিত্রনাট্য রচনার পুরো ক্রেডিট স্পিলবার্গকে একাই দেয়া হয়েছে।
ব্লু ভেলভেট
ব্লু ভেলভেট (ইংরেজি ভাষায়: Blue Velvet) ডেভিড লিঞ্চ পরিচালিত রহস্য চলচ্চিত্র যা ১৯৮৬ সালে মুক্তি পায়। এতে নয়ার চলচ্চিত্র এবং পরাবাস্তববাদ এর কিছু উপাদান প্রদর্শিত হয়েছে। সিনেমার নাম রাখা হয়েছে ১৯৬৩ সালের একটি গানের নামানুসারে। ববি ভিন্টন এর সে গানটিরও নাম ছিল ব্লু ভেলভেট। উল্লেখ্য এই সিনেমার বেশ কয়েকটি মূহুর্তে এই গান গাইতে দেখা যায়। সিনেমাটি সমালোচকদের কাছে বিপুল প্রশসা অর্জন করে। কিন্তু প্রথমদিকে অনেকেই নেতিবাচক মনোভাব পোষণ করেছিলেন যার কারণে বক্স অফিসে খুব বেশি হিট করতে পারেনি। এই সিনেমা করেই ডেভিড লিঞ্চ দ্বিতীয় বারের মত সেরা পরিচালক হিসেবে অস্কার মনোনয়ন লাভ করেন। এর আরেকটি বিশেষত্ব হচ্ছে, এই সিনেমার মাধ্যমেই ডেনিস হপার এর ক্যারিয়ার পুনরুজ্জীবিত হয়।
এটা করার আগে লিঞ্চ ১৯৮৪ সালে বিজ্ঞান কল্পকাহিনীমূলক সিনেমা ডিউন নির্মাণ করেন। ডিউন ছিল সমালোচক ও দর্শক সবার কাছেই ফ্লপ। তাই এর পর লিঞ্চ তার পূর্ভের স্টাইলে ফিরে যাওয়ার চেষ্টা করেন। তার প্রথম সিনেমা ইরেজারহেড এ যে ব্যক্তিগত গল্প ও পরাবাস্তববাদের বিষয় ছিল তা আবার ফিরিয়ে আনেন। তারপরও এই সিনেমা তৈরি করতে গিয়ে তাকে কাঠখড় পোড়াতে হয়। কারণ প্রথম দিকে অনেক স্টুডিওই এর নৃশংস যৌন দৃশ্য ও আপত্তিকর ভাষার ব্যবহারকে মেনে নিতে পারেনি। মুক্তির পর ডেভিড লিঞ্চ আবার মূলধারায় ফিরে আসতে পেরেছেন। এর মাধ্যমে নব্য নয়ার জনরে যুগান্তকারী উদাহরণ সৃষ্টি করেছেন। ব্লু ভেলভেট কাল্ট ক্লাসিক হিসেবে প্রতিষ্ঠা পেয়েছে।
কলেজের ছাত্র "জেফ্রি বুমন্ট" তার বাড়ির পেছনের মাঠে মানুষের কান খুঁজে পায়। প্রথমে পুলিশের গোয়েন্দা কর্মকর্তার কাছে গেলেও পরবর্তীকালে সে নিজে অনুসন্ধান চালিয়ে যাবার সিদ্ধান্ত নেয়। এই অনুসন্ধানের কাজে তাকে সহায়তা করে শহরের গোয়েন্দা "লেফটেন্যান্ট জন উইলিয়াম্‌সের" মেয়ে হাই স্কুল পড়ুয়া "স্যান্ডি উইলিয়াম্‌স"। স্যান্ডি তার বাবার কাছ থেকে পাওয়া একটি তথ্য বুমন্টকে জানায়। অনুসন্ধান করতে গিয়ে বুমন্ট একটি আন্ডারওয়ার্ল্ড অপরাধ চক্রের অনেক কিছু জেনে যায়। এই অপরাধ জগতের বস "ফ্র্যাংক বুথ" খুন, ধর্ষণ, ডাকাতি সহ বিভিন্ন অপরাধের সাথে জড়িত; একই সাথে সে চিত্তবিকারগ্রস্ত। জড়িয়ে পড়ার মধ্য দিয়ে বুমন্টও কিছুটা ইক্ষণকাম এর আশ্রয় নিতে বাধ্য হয়। বুথের হাতে ধর্ষিত "ডরোথি ভ্যালেন্স"-কে নিরাপত্তা দিতে গিয়ে বুমন্টের জীবনও সংকটপূর্ণ হয়ে উঠে।
সুমন মুখোপাধ্যায়
সুমন মুখোপাধ্যায় (জন্ম ১১ ফেব্রুয়ারি ১৯৪৪) একজন ভারতীয় বাঙালি চিত্র ও নাট্য পরিচালক। নিউ ইয়র্ক ফিল্ম অ্যাকাডেমিতে শিক্ষাপ্রাপ্ত সুমন মঞ্চে উপস্থাপন করেছেন ভারতীয় ও ইউরোপীয় নাট্যসাহিত্যের বহু প্রসিদ্ধ নাটক। কাজ করেছেন দেশ ও বিদেশের বহু শিক্ষাপ্রতিষ্ঠান ও সংস্থায়। তাঁর পরিচালিত নাটকগুলির মধ্যে উল্লেখযোগ্য গন্তব্য, তিস্তাপারের বৃত্তান্ত ইত্যাদি। টেলিভিশনে একাধিক কাজ করলেও পূর্ণদৈর্ঘ্যের চলচ্চিত্র পরিচালনা করেছেন মাত্র দুটি – নবারুণ ভট্টাচার্যের উপন্যাস অবলম্বনে হারবার্ট (২০০৫) ও রবীন্দ্রনাথ ঠাকুরের উপন্যাস অবলম্বনে চতুরঙ্গ (২০০৮)। তাঁর পরিচালিত নাটক ও চলচ্চিত্রগুলি বিদগ্ধমহলে বিশেষ প্রশংসিত।
ঋতুপর্ণা সেনগুপ্ত
ঋতুপর্ণা সেনগুপ্ত (জন্ম: ৭ নভেম্বর ১৯৭১) একজন বিশিষ্ট ভারতীয় বাঙালি অভিনেত্রী। ১৯৯২ সাল থেকে বাংলা চলচ্চিত্র শিল্পের সঙ্গে জড়িত ঋতুপর্ণা অভিনয় করেছেন একাধিক বাংলাদেশী ও হিন্দি চলচ্চিত্রেও। বাণিজ্যিক ও শৈল্পিক – উভয় ধারার সিনেমাতে তাঁর সুদক্ষ অভিনয় তাঁকে এনে দিয়েছে একাধিক পুরস্কার। অভিনয়ের পাশাপাশি বিভিন্ন সমাজসেবামূলক কাজ ও লেখালিখির সঙ্গেও জড়িত ঋতুপর্ণা।
বাংলা ধারাবাহিক "সাদা পায়রা" (১৯৮৯) দিয়ে ঋতুপর্ণা সেনগুপ্তর অভিনয় জীবনের শুরু। তার অভিনীত প্রথম ছবি প্রভাত রায়ের জাতীয় পুরস্কার প্রাপ্ত বাংলা ছবি "শ্বেতপাথরের থালা" (১৯৯২)। তার অভিনীত প্রথম বাংলাদেশী ছবি "স্বামী কেন আসামী" (১৯৯৭)।
ঋতুপর্ণার জন্ম কলকাতায়। খুব অল্পবয়সেই চিত্রাংশু নামে একটি শিল্পবিদ্যালয় থেকে অঙ্কন, নৃত্য ও হাতের কাজে দক্ষতা অর্জন করেন। মাউন্ট কারমেল স্কুলে তাঁর পড়াশোনা। পরে লেডি ব্রাবোর্ন কলেজ থেকে ইতিহাসে স্নাতক হয়ে কলকাতা বিশ্ববিদ্যালয়ের কলাবিভাগে স্নাতকোত্তর শ্রেণীতে ভর্তি হন। তবে অভিনয় পেশায় মনোযোগ দেবার জন্য পড়াশোনায় ইতি টানতে হয়। 
বাংলা ধারাবাহিক "সাদা পায়রা" (১৯৮৯) দিয়ে ঋতুপর্ণা সেনগুপ্তর অভিনয় জীবনের শুরু। তার অভিনীত প্রথম ছবি "শ্বেতপাথরের থালা" মুক্তি পায় ১৯৯২ সালে। ছবিতে তিনি অভিনয় করেন সহ-অভিনেত্রীর চরিত্রে। তিনি তখন আধুনিক ইতিহাসে স্পেশালাইজেশনসহ এমএ প্রথম বর্ষের ছাত্রী। এরপর তাঁকে আর ফিরে তাকাতে হয়নি। প্রভাত রায়ের এই ছবিটি সেইবছর শ্রেষ্ঠ বাংলা ছবি হিসাবে জাতীয় পুরস্কার লাভ করেন। "সুজন সখী", "নাগপঞ্চমী", "মনের মানুষ" ও "সংসার সংগ্রাম" প্রভৃতি তাঁর প্রথম দিকের ছবিগুলি বিপুল জনপ্রিয়তা অর্জন করে। মুম্বাইতে তিনি হেমা মালিনীর সঙ্গে "মোহিনী" নামে একটি টেলিফিল্মও করেন। এছাড়াও "তিসরা কৌন" নামে অপর এক হিন্দি ছবিতেও তিনি নায়িকার ভূমিকায় অভিনয় করেন।
ঋতুপর্ণ ঘোষের "দহন" (১৯৯৭), "উৎসব" (২০০০), অপর্ণা সেনের "পারমিতার একদিন" (২০০০) ও বুদ্ধদেব দাশগুপ্তের "মন্দ মেয়ের উপাখ্যান" (২০০২) ছবিতে তাঁর অভিনয় বিদগ্ধ মহলের প্রশংসা অর্জন করে। "দহন" ছবিতে ধর্ষণের শিকার এক নববিবাহিতা রোমিতা চরিত্রে অভিনয় করে তিনি ১৯৯৮ সালে শ্রেষ্ঠ অভিনেত্রী হিসাবে অর্জন করেন জাতীয় পুরস্কার।
বাংলাদেশের ছবিতে অভিনয় করে সেদেশেও সমান জনপ্রিয়তা ও খ্যাতি লাভ করেছেন ঋতুপর্ণা। তবে সাগরিকা চলচিত্রর জন্য ব্যপক সমালোচনার মধ্য পরেন। এই চলচিত্রর জন্য সবাই তাকে অনেক খারাপ চোখে দেখে। তিনি ওড়িশি ও মণিপুরী নৃত্যে পারঙ্গমা। তাঁর নিজের "ভাবনা আজ ও কাল" নামে একটি নাচের দলও আছে। এই দল রবীন্দ্রনাথের "চিত্রাঙ্গদা", "চণ্ডালিকা", "শ্যামা", "মায়ার খেলা" প্রভৃতি নৃত্যনাট্য ও অন্যান্য আধুনিক ভাবনার নৃত্যানুষ্ঠান মঞ্চস্থ করে খ্যাতিলাভ করেছে। এছাড়া তিনি স্থাপন করেছেন প্রিজম এন্টারটেইনমেন্ট নামে একটি প্রযোজনা সংস্থাও।
"আনন্দলোক" ও "বাংলাদেশের হৃদয়" পত্রিকায় তিনি নিয়মিত কলামও লিখেছেন।
১৯৯৯ সালে বাল্যপ্রেমিক সঞ্জয় চক্রবর্তীকে বিবাহ করেন। সঞ্জয় মবিঅ্যাপস নামে কলকাতার একটি সিইও-এর প্রতিষ্ঠাতা। থ্যালাসেমিয়া রোগাক্রান্ত শিশুদের সাহায্যার্থেও ঋতুপর্ণা নিরলস সহযোগিতা করে থাকেন। ঋতুপর্ণা আউটডোর খেলাধূলার সঙ্গেও যুক্ত। অবসর সময়ে তিনি ব্যাডমিন্টন খেলেন।
জাতীয় চলচ্চিত্র পুরস্কার (দ্ব্যর্থতা নিরসন)
জাতীয় চলচ্চিত্র পুরস্কার বলতে চলচ্চিত্রের জন্য বাৎসরিকভাবে জাতীয় সম্মান প্রদানকে বোঝানো হয়। বিভিন্ন দেশে এই নামে চলচ্চিত্রের জন্য পুরস্কার প্রদান করা হয়ে থাকে, তার তালিকা নিচে দেয়া হলোঃ
ক্রয়েৎসবের্গ
ক্রয়েৎসবের্গ () জার্মানির রাজধানী বার্লিন শহরের অত্যন্ত পরিচিত একটি এলাকা বা অর্টষ্টাইল (Ortsteil)। এটি ২০০১ সাল থেকে ফ্রিডরিশ্‌স্‌হাইন-ক্রয়েৎসবের্গ নামক বেৎসির্কের (Bezirk) অংশ। ক্রয়েৎসবের্গকে অনেক সময় দুইটি স্বতন্ত্র উপ-এলাকাতে ভাগ করা হয়। একটি হল এস্‌ও ৩৬, যেখানে বহু অভিবাসী এবং চরমপন্থীরা বাস করে, এবং অপরটি হল এস্‌ভে ৬১, যেখানে মূলত মধ্যবিত্ত পরিবারেরা বাস করে। ১৯৭০-এর দশকের শেষ দিকে ক্রয়েৎসবের্গ তৎকালীন পশ্চিম বার্লিনের একটি প্রান্তিক ও অবহেলিত অঞ্চল ছিল। ক্রয়েৎসবের্গ সাংস্কৃতিক বৈচিত্র‌্যের কারণে অনেকের কাছে আকর্ষণীয় হলেও এখানে বেকারত্বের হার অত্যন্ত বেশি এবং বার্লিনের সবচেয়ে দরিদ্র লোকদের বাস এখানে।
আয়ারল্যান্ডের স্বাধীনতা যুদ্ধ
আয়ারল্যান্ডের স্বাধীনতা যুদ্ধ (ইংরেজি ভাষায়: Irish War of Independence; অন্য নাম: ট্যান যুদ্ধ বা অ্যাংলো-আইরিশ যুদ্ধ; আয়ারল্যান্ডীয় ভাষায়: Cogadh na Saoirse) ১৯১৯ সালের জানুয়ারি থেকে শুরু হয়ে ১৯২১ সালের জুলাই পর্যন্ত চলেছিল। এটি ছিল মূলত আয়ারল্যান্ডে শাসনাধীন ব্রিটিশ সরকারের বিরুদ্ধে আইরিশ রিপাবলিকান আর্মি (আইআরএ) পরিচালিত গেরিলা যুদ্ধ।
এই যুদ্ধের নেতৃত্ব দানকারী আইআরএ ছিল প্রথম ডায়াল (Dáil) এর অধীন। উল্লেখ্য প্রথম ডায়াল বলতে ১৯১৯ সালের নির্বাচনে আয়ারল্যান্ডে সংখ্যাগরিষ্ঠ আসন অর্জনকারী দলকে বোঝায়। প্রথমে প্রতিষ্ঠিত এই আইআরএ-কে একই নামের অন্যান্য আর্মি থেকে পৃথক করার জন্য অনেক সময়ই "ওল্ড আইআরএ" নামে ডাকা হয়।
আগাদির সঙ্কট
আগাদির সঙ্কট ([) বা দ্বিতীয় মরোক্কান সঙ্কট বলতে মরক্কোর শহর আগাদিরকে কেন্দ্র করে ১৯১১ খ্রিস্টাব্দে উদ্ভূত আন্তর্জাতিক টানাপোড়েনকে বোঝায়। এটি ১৯১১ খ্রিস্টাব্দের জুলাই থেকে নভেম্বর মাস পর্যন্ত অব্যাহত ছিল। ফরাসিরা ১৯১১ সালের এপ্রিল মাসে মরক্কোর ফেজ শহরের নিয়ন্ত্রণ নিলে মরক্কোর নিরপেক্ষতার ব্যাপারে প্রথম মরোক্কান সঙ্কটে নেয়া চুক্তিটি লঙ্ঘিত হয়। আপাতদৃষ্টিতে জার্মানি তার নিজের অর্থনৈতিক স্বার্থ রক্ষার জন্য "প্যান্থার" নামের একটি গানবোট মরক্কোর আগাদির শহরে পাঠায়। কিন্তু প্রকৃতপক্ষে জার্মানি একটি ঔপনিবেশিক শক্তি হিসেবে নিজের শক্তি প্রদর্শনের উদ্দেশ্যেই এটি করেছিল, কেননা তখন ছিল বিশ্বজুড়ে উপনিবেশবাদের জয়জয়কার। শেষ পর্যন্ত জার্মানি মরক্কোকে ফরাসি প্রভাবাধীন একটি এলাকা হিসেবে মেনে নেয়। এই ছাড়ের প্রতিদানে জার্মানি আফ্রিকাতে তাদের উপনিবেশ ক্যামেরুনের সাথে ফরাসি অধিকৃত কঙ্গোর কিছু অংশ যোগ করে নেয়। প্রথম বিশ্বযুদ্ধের আগে আন্তর্জাতিক উত্তেজনা বৃদ্ধির একটি অন্যতম ঘটনা ছিল এই আগাদির সঙ্কট। এই ঘটনার ফলে যুক্তরাজ্য, জার্মানির নৌশক্তি ও আগ্রাসী মনোভাবের সম্পর্কে সচেতন হয় এবং জার্মানিকে ব্রিটিশ সাম্রাজ্যের বিরুদ্ধে প্রত্যক্ষ হুমকি হিসেবে বিবেচনা করা শুরু করে।
হেট মেইশে মেট ড্য পারেল
হেট মেইশে মেট ড্য পারেল () ওলন্দাজ চিত্রশিল্পী জোহানস্‌ ভারমিরের আঁকা একটি বিখ্যাত তৈলচিত্র, যেটিতে একটি মুক্তার দুলকে ফোকাস হিসেবে ব্যবহার করা হয়েছে। চিত্রকর্মটি বর্তমানে নেদারল্যান্ড্‌সের দ্য হেগ শহরের মাউরিৎস্‌হোস জাদুঘরে রক্ষিত আছে। এটিকে কখনও কখনও "উত্তরের মোনা লিসা" বা "ওলন্দাজ মোনা লিসা" নামেও ডাকা হয়।
নিহারী
নিহারী (উর্দু نہاری) পাকিস্তানের একটি জনপ্রিয় খাদ্য। এটি ভারতের মুসলিমদের মাঝেও বেশ জনপ্রিয়। ফারসি ভাষার নিহার শব্দটির অর্থ সকাল, এই খাবারটি সকাল বেলার নাস্তাতে খাওয়া হয় বলে এহেন নামকরণ করা হয়েছে। নিহারী হলো গরু বা ভেড়ার পায়ের রানের মাংস দিয়ে রান্না করা মসলাযুক্ত ঝোলযুক্ত খাবার। এর চল শুরু হয় শুরুতে দিল্লীতে।
নিহারী রান্না করার জন্য ভেড়া বা গরুর পায়ের রানের মাংশকে ৬-৮ ঘণ্টা ধরে হাঁড়িতে করে রান্না করা হয়। এর ফলে মাংশ নরম তুলতুলে রূপ ধারণ করে। নান রুটি বা লুচির সাথে এটি খাওয়া হয়।
আর্জেন্টিনার অর্থনীতি
প্রাকৃতিক সম্পদের সহজলভ্যতা, শিক্ষিত জনগোষ্ঠী, রপ্তানিমুখী কৃষি খাত এবং একটি বৈচিত্র‌্যময় শিল্প ভিত্তি আর্জেন্টিনার অর্থনীতির বৈশিষ্ট্য। কিন্তু ঐতিহাসিকভাবে বিশ্বের ৮ম বৃহত্তম এই দেশটির অর্থনৈতিক দক্ষতা বেশ অসম। বিংশ শতাব্দীর শুরুর দিকে আর্জেন্টিনা ছিল বিশ্বের সবচেয়ে ধনী দেশগুলির একটি, কিন্তু বর্তমানে এটি একটি উচ্চ-মধ্য আয়ের দেশ। আর্জেন্টিনাকে একটি উদীয়মান অর্থনীতি হিসেবে গণ্য করা হয়। এখনও মানব উন্নয়ন সূচকে আর্জেন্টিনা লাতিন আমেরিকার দেশগুলির মধ্যে শীর্ষ অবস্থানে আছে।
শ্রীলঙ্কা সামরিক বাহিনী
শ্রীলঙ্কার সামরিক বাহিনী সেনা, নৌ ও বিমান এই তিনটি অংশ নিয়ে গঠিত। এই তিন বাহিনী ‌শ্রীলঙ্কার প্রতিরক্ষা মন্ত্রণালয়ের অধিন। বর্তমানে এই সামরিক বাহিনীর আয়তন প্রায় ৪,০০,০০০ নিয়মিত সৈন্য। বাহিনীগুলোতে সদস্যভুক্তি পদ্ধতি স্বেচ্ছামূলক এবং বয়সসীমা ১৮ বছর।
বর্তমানে এই বাহিনী পুরোপুরি যুদ্ধাবস্থায় আছে শ্রীলঙ্কার গৃহযুদ্ধের কারণে। এই বাহিনী লিবারেশন টাইগার অব তামিল ইলম্ (এলটিটিউ) এর বিরুদ্ধে যুদ্ধরত যা ৩২টি দেশে জঙ্গীসংগঠন হিসাবে তালিকাভুক্ত।
নয়নতারা
নয়নতারা, একটি উদ্ভিদ, যা তার লালচে গোলাপি পাঁচ পাপড়ির ফুল গুলোর জন্য পরিচিত। এর বৈজ্ঞানিক নাম "Catharanthus roseus", এটি "Apocynaceae" ("dogbane", অথবা "oleander" পরিবার) পরিবারের একটি উদ্ভিদ। বিভিন্ন স্থানে বিভিন্ন নামেও পরিচিত, যেমন Cape periwinkle, Madagascar periwinkle, periwinkle, sadabahar, sadaphuli, sadasuhagi, sadsuhagan ইত্যাদি। এর আরেকটি প্রজাতি হলো Vinca rosea।জানা যায়,এর আদি উৎপত্তিস্থল মাদাগাস্কার।
আদি নিবাস মাদাগাস্কার তবে বাংলাদেশ, ভারত, পাকিস্তান ও আফ্রিকা মহাদেশসহ আরও বেশ কয়েকটি দেশে এর দেখা পাওয়া যায়। এটি একটি গুল্মজাতীয় উদ্ভিদ। বর্ষজীবী। কখনো কখনো অনেক বছর বেঁচে থাকতেও দেখা যায়। তবে পুরনো হয়ে গেলে ও যত্নে না রাখলে গাছটি শক্ত হয়ে যায়, ফুলও ধরে না। ২/৩ ফুটের বেশি বাড়তে দেখা যায় না। পাতা বিপরীত, মসৃণ, আয়তাকার বা ডিম্বাকৃতি। পাঁচ পাপড়ি বিশিষ্ট ফুল। গোলাপি, হালকা গোলাপি ও সাদা রঙের ফুল ফোটে। তবে গন্ধ নেই ফুলে। কাণ্ড কোনাচে ধরণের,রঙ বেগুনি বা সাদা,বারমাসি উদ্ভিদ, বীজের সাহায্যে বংশ বৃদ্ধি হয়।
নয়নতারা ওয়েস্ট ইণ্ডিজের প্রজাতি। ৬০-৮০ সেমি উঁচু। এদের কাণ্ড কোনাচে বেগুনি। এদের পাতা আয়তাকার,গোড়ার দিকে অনেকটা ডিম্বাকার, ৪-৭ সেমি লম্বা, মসৃণ। এসব গাছে প্রায় সারা বছরই ফুল ফোটে। ফুল সাদা বা গোলাপি রঙের,পুরো ফুল একরঙা হলেও ফুলের মধ্যবিন্দুটি অন্য রংয়েরও হয়। যেমন সাদার মাঝে লাল,গোলাপীর মাঝে হলুদ।ফুলটি গন্ধহীন। ফুলের মাপ ৩-৩.৫ সেমি চওড়া, দলনল সরু, ২.৫ সেমি লম্বা, ৫ পাপড়ির মাঝখানে একটি গাঢ় রঙের ফোঁটা। এদের বীজ চাষ করা হয়। বাগান করে চাষ করায় জনপ্রিয়তা রয়েছে,যেকোন ফুল বা ফলের বাগানে এমনকি বাসার ছাদে বা বারান্দায়ও লাগানো যায়।
গাছটির পাতা, ফুল ও ডালে বহু মূল্যবান রাসায়নিক উপাদান পাওয়া যায়। ৭০ টিরও বেশি উপক্ষার পাওয়া যায় এ গাছ থেকে। ভিনক্রিস্টিন ও ভিনব্লাস্টিন নামের উপক্ষার দুটি লিউকেমিয়া রোগে বিশেষ ব্যবহার রয়েছে। ডেলটা-ইহোহিম্বিন নামের এক প্রকার রাসায়নিক পদার্থ পাওয়া যায়।
ক্রিমি রোগে, মেধাবৃদ্ধিতে, লিউকোমিয়া, মধুমেহ, রক্ত প্রদরে, রক্তচাপ বৃদ্ধিতে, সন্ধিবাত, বহুমূত্র সহ নানা রোগে এর ব্যবহার রয়েছে। বোলতা প্রভৃতির হুলের জ্বালায়/কীট দংশনে দ্রুত উপশম পেতে নয়নতারা ফুল বা পাতার রস ব্যবহারের প্রচলন লক্ষ্য করা যায়।
হিবিস্কাস
হিবিস্কাস ( or ) হচ্ছে সপুষ্পক উদ্ভিদের মালভেসি পরিবারের একটি গণের নাম। এই গণে কয়েকশত প্রজাতির গাছ রয়েছে। এদের কয়েকটি পরিচিত বাংলা নাম হচ্ছে রক্তজবা, জবা, ঝুমকা জবা, জবা কুসুম ইত্যাদি উল্লেখযোগ্য। বর্তমানে অনেক ধরণের সংকর প্রজাতির (হাইব্রীড) জবা পাওয়া যায়। এগুলি বিভিন্ন রং ও আকৃতির হয়ে থাকে।
ওয়েব ২.০
ওয়েব ২.০ (ইংরেজি ভাষায়: Web 2.0) বলতে ওয়ার্ল্ড ওয়াইড ওয়েবের একটি নতুন ধারাকে বোঝায়। এই নতুন ধারাটি বেশ কয়েক বছর থেকে প্রসার লাভ করেছে। এই ধারার মূল লক্ষ্য ওয়েবের সৃজনশীলতা, পারস্পরিক যোগাযোগ, নিরাপদ তথ্য আদান-প্রদান, সহযোগিতা এবং কার্যক্ষমতা বৃদ্ধি। এই নতুন ধারা ওয়েবে বেশ কিছু নতুন সাংস্কৃতিক ও কারিগরি সম্প্রদায়ের জন্ম দিয়েছে। এর মধ্যে বিভিন্ন হোস্টিং সেবাও রয়েছে। এই নতুন সম্প্রদায় ও সেবাগুলির মধ্যে আছে সামাজিক নেটওয়ার্কিংভিত্তিক ওয়েবসাইট, ভিডিও অংশীদারী ওয়েবসাইট, উইকি, ব্লগ এবং ফোকসোনমি। ২০০৪ সালে ও'রাইলি মিডিয়ার ওয়েব ২.০ সম্মেলনের পর থেকেই এই নতুন ধারাটি সম্পর্কে সচেতনতার সৃষ্টি হয়। ওয়েব ২.০ এর মাধ্যমে ওয়েবের একটি নতুন সংস্করণের কথা বলা হলেও এটা আসলে নতুন কোন সফ্‌টওয়্যার প্লাটফর্ম বা কারিগরি বিষয়ে নতুন কোন প্রজন্মকে নির্দেশ করে না। অর্থাৎ কারগরি দিক দিয়ে ওয়েব আর ওয়েব ২.০ এর মধ্যে কোনই পার্থক্য নেই। পার্থক্য আছে ব্যবহার এবং উপযোগিতায়। অর্থাৎ ইতোমধ্যে বিদ্যমান সফ্‌টওয়্যারগুলো কীভাবে এবং কী উদ্দেশ্য ব্যবহার করা হচ্ছে তার উপর ভিত্তি করেই ওয়েব ২.০ কে আলাদা করা হয়। এ সম্পর্কে বিল ও'রাইলি বলেন,
কিন্তু ওয়ার্ল্ড ওয়াইড ওয়েবের জনক টিম বার্নার্স-লি ওয়েব ২.০ এর ধারণাকে প্রশ্নবিদ্ধ করেছেন। তিনি এ ধরণের পার্থক্যীকরণকে অমূলক বলেছেন। এ সম্পর্কে তাঁর যুক্তি হলো, ওয়েব ২.০ শব্দটিকে যৌক্তিক উপায়ে ব্যবহার করা সম্ভব না। কারণ, ওয়েব ২.০-তে যে প্রযুক্তিগত উপাদানগুলি ব্যবহার করা হয় সেগুলো ওয়েবের প্রাথমিক দিনগুলো থেকেই ব্যবহৃত হয়ে আসছে।
জাপানের জনপরিসংখ্যান
২০০৮ সালে জাপানের জনসংখ্যা ছিল ১২ কোটি ৭৭ লক্ষ, ফলে জাপান বিশ্বের ১০ম জনবহুল দেশ। ১৯শ শতকের শেষ দিকে এবং ২০শ শতকের শুরুর দিকে জাপানে জনসংখ্যার দ্রুত বৃদ্ধি ঘটে। তবে সম্প্রতি জন্মহারের পতন এবং বিদেশ থেকে নীট অভিবাসন মোটামুটি শূন্যের কোঠায় হওয়াতে অতি সম্প্রতি, ২০০৫ সাল থেকে, জাপানের জনসংখ্যা হ্রাস পেতে শুরু করেছে। জাপানের জনগণ জাতিগতভাবে একই রকম, এখানে জনসংখ্যার ঘনত্ব অত্যন্ত বেশি এবং গড় আয়ু ৮১ বছরের কিছু বেশি, যা পৃথিবীর সর্বোচ্চগুলির একটি। ২০২৫ সাল নাগাদ ৬৫ থেকে ৮৫ বছর বয়সবিশিষ্ট নাগরিকের অংশ ৬% থেকে ১৫%-এ উন্নীত হবে বলে আশা করা হচ্ছে।
জাপান মূলত একটি নগরভিত্তিক রাষ্ট্র। মোট জনসংখ্যার মাত্র ৪% কৃষিকাজে নিয়োজিত। বহু কৃষক কৃষিকাজের পাশাপাশি পার্শ্ববর্তী শরহগুলিতে অতিরিক্ত কাজ করে জীবিকা নির্বাহ করেন। শহুরে জনসংখ্যার প্রায় ৮ কোটি হনশু দ্বীপের প্রশান্ত মহাসাগরীয় উপকূলে এবং কিউশু দ্বীপের উত্তরাংশে বসবাস করে। সবচেয়ে জনবহুল শহরগুলির মধ্যে আছে টোকিও মহানগর এলাকা (জনসংখ্যা প্রায় ১ কোটি ৩০ লক্ষ), ইয়োকোহামা (৩৬ লক্ষ), ওসাকা (২৬ লক্ষ), নাগোয়্যা (২২ লক্ষ), সাপ্পোরো (১৮ লক্ষ), কিয়োতো (১৫ লক্ষ), কোবে (১৫ লক্ষ), কাওয়াসাকি (১৪ লক্ষ), ফুকুওকা (১৪ লক্ষ) এবং সাইতামা (১২ লক্ষ)। জাপানের ঘনবসতিপূর্ণ শহরগুলিতে সরু ঘিঞ্জি রাস্তা, জনাকীর্ণতা, বায়ু দূষণ এবং কিশোর অপরাধ প্রধান সমস্যা।
জাপানের অর্থনীতি
জাপান একটি শিল্পোন্নত দেশ যার বাজারভিত্তিক অর্থনীতি বিশ্বের ২য় বৃহত্তম অর্থনীতি। এর আন্তর্জাতিক বাণিজ্যের সাথে সম্পর্কিত অর্থনৈতিক খাতগুলি অত্যন্ত দক্ষ ও প্রতিযোগিতাশীল। তবে সুরক্ষিত খাত যেমন কৃষি, বিতরণ এবং বিভিন্ন পরিষেবায় উৎপাদনশীলতা তুলনামূলকভাবে কম। ১৯৬০-এর দশক থেকে ১৯৮০-র দশক পর্যন্ত জাপান বিশ্বের সবচেয়ে বর্ধিষ্ণু অর্থনীতিগুলির অন্যতম ছিল। কিন্তু ১৯৯০-এর দশকে এসে "বুদ্বুদ অর্থনীতিতে" ধ্বস নামলে জাপানের অর্থনীতির প্রবৃদ্ধি নাটকীয়ভাবে ধীর হয়ে পড়ে। স্টক এবং রিয়েল এস্টেটের দাম অনেক পড়ে যায়।
শিল্পনেতা, কারিগর, সুশিক্ষিত ও পরিশ্রমী কর্মী বাহিনী, উচ্চ মাত্রায় সঞ্চয়ের প্রবণতা, উচ্চ বিনিয়োগ হার, শিল্প ও বৈদেশিক বাণিজ্য উন্নয়নের জন্য সরকারের জোরালো সমর্থন --- এ সব কিছু মিলে জাপান একতি পরিণত শিল্পোন্নত অর্থনীতি। জাপানের প্রাকৃতিক সম্পদের পরিমাণ খুব কম। কিন্তু বৈদেশিক বাণিজ্যের মাধ্যমে জাপান যে বৈদেশিক মুদ্রা আয় করে, তা অর্থনীতির জন্য কাঁচামাল ক্রয়ে ব্যবহার করা হয়।
জাপানের অর্থনীতি ভবিষ্যতে ভাল থাকার সম্ভাবনা আছে। দ্বিতীয় বিশ্বযুদ্ধের পর ১৯৯০-এর দশকে এসে প্রথমবারের মত জাপান অর্থনৈতিকভাবে অত্যন্ত স্থবির একটি পর্যায়ে প্রবেশ করে, যে সময় প্রবৃদ্ধির হার ছিল বছরে গড়ে মাত্র ১%। ২০০০ সালের পর থেকে এর কিছুটা উন্নতি হওয়া শুরু হয়েছে। ২০০৭ সালে প্রকৃত প্রবৃদ্ধির হার ছিল ২%-এর কিছু বেশি।
জাপানের মাত্র ১৫% ভূমি আবাদযোগ্য। কৃষিখাত সরকার থেকে প্রচুর ভর্তুকি পায়। প্রতি হেক্টর জমিতে জাপানের কৃষি উৎপাদনের পরিমাণ বিশ্বের সর্বোচ্চগুলির একটি। জাপান তার নিজের কৃষিজমি ব্যবহার করে কৃষিতে প্রায় ৪০% স্বয়ংসম্পূর্ণতা অর্জন করেছে। এর মধ্যে ধানের উৎপাদন দেশের চাহিদা মিটিয়ে খানিকটা উদ্বৃত্ত থেকে যায়। কিন্তু গম, ভুট্টা, সয়াবিন ইত্যাদি বিপুল পরিমাণে বিদেশ থেকে আমদানি করতে হয়। মূলত মার্কিন যুক্তরাষ্ট্র থেকেই এগুলি আসে। জাপান তাই মার্কিন কৃষি রপ্তানির প্রধানতম বাজার।
জ্বালানিশক্তির জন্য জাপান বিদেশের উপর নির্ভরশীল। কিন্তু ১৯৭০-এর তেল সংকটের পর থেকে জাপান পেট্রোলিয়ামের পরিবর্তে শক্তির অন্য উৎস ব্যবহারের পদক্ষেপ নিয়েছে। বর্তমানে জাপানের মাত্র অর্ধেক শক্তি পেট্রোলিয়ামজাত তেল থেকে আসে। অন্য জ্বালানির মধ্যে আছে কয়লা, তরলীকৃত প্রাকৃতিক গ্যাস, নিউক্লীয় শক্তি এবং জলবিদ্যুৎ। বর্তমানে জাপান বিশ্বের সবচেয়ে শক্তি-সাশ্রয়ী উন্নত অর্থনীতিগুলির একটি।
জাপানে সোনা, ম্যাগনেসিয়াম ও রূপার মজুদ ভাণ্ডার দেশের বর্তমান শিল্প চাহিদা মেটাতে সক্ষম। কিন্তু জাপান আধুনিক শিল্পে ব্যবহৃত অনেক খনিজের জন্য বিদেশের উপর নির্ভরশীল। লোহার আকরিক, কোক কয়লা, তামা, বক্সাইট এবং বহু বনজ দ্রব্য বিদেশ থেকে আমদানি করতে হয়।
জাপানের শ্রমিকসংখ্যা প্রায় ৬ কোটি ৭০ লক্ষ। এদের মধ্যে ৪০%-ই নারী। প্রায় ১ কোটি শ্রমিক কোন না কোন শ্রমিক সঙ্ঘের সাথে জড়িত।
দ্বিতীয় লাইবেরীয় গৃহযুদ্ধ
দ্বিতীয় লাইবেরীয় গৃহযুদ্ধ ১৯৯৯ থেকে শুরু হয়। প্রতিবেশী দেশ গিনি, লাইবেরিয়ার একটি রাজনৈতিক দলকে সহায়তা করে। Liberians United for Reconciliation and Democracy বা সংক্ষেপে "এলইউআরডি" নামে পরিচিত এই দল গিনির সহায়তায় প্রভাব অর্জনের চেষ্টা করলে গৃহযুদ্ধের সূচনা ঘটে। ২০০৩ খ্রিস্টাব্দের প্রথমদিকে দেশের দক্ষিণাঞ্চলে Movement for Democracy in Liberia নামে আরেকটি বিদ্রোহী দলের উত্থান ঘটে। ২০০৩-এর জুন-জুলাই মাসের দিকে চার্লস টেইলরের সরকার দেশটির মাত্র এক তৃতীয়াংশের উপর কর্তৃত্ব করতে পারতো। এলইউআরডি রাজধানী মনরোভিয়া অবরোধ করে এবং তাদের শেলের আঘাতে শহরের অনেক বেসামরিক লোক মারা যায়। এই যুদ্ধের কারণে হাজার হাজার মানুষকে তাদের ঘরবাড়ি ছেড়ে চলে যেতে হয়।
২০০৩ সালের ১১ সেপ্টেম্বর জাতিসংঘের মহাসচিব কফি আনান লাইবেরিয়াতে শান্তি মিশন প্রেরণের প্রস্তাব উত্থাপন করেন। ১৯ সেপ্টেম্বর নিরাপত্তা পরিষদ এই প্রস্তাবে সম্মত হয়। এভাবেই প্রথমে ১৫,০০০ লোকের সমন্বয়ে United Nations Mission in Liberia বা সংক্ষেপে "UNMIL" গঠিত হয়, এর মধ্যে সামরিক ও বেসামরিক উভয়ই ছিল। মিশনে সামরিক বাহিনীর সদস্যই বেশি ছিল, তবে বেসামরিক পুলিশ বাহিনী, রাজনৈতিক উপদেষ্টা এবং মানবতাবাদী কর্মীও ছিল। ১ অক্টোবর এই মিশনের শান্তিরক্ষীরা Economic Community Of West African States বা ECOWAS-কে প্রতিস্থাপিত করে। অবশ্য অনেক কর্মী দুই দলেই ছিল। ২০০৪ সালের অক্টোবরে মনরোভিয়াতে তিন দিনব্যাপী দাঙ্গায় ৪০০ জন আহত এবং ১৫ জন নিহত হয়।Gerdes, Felix: Civil War and State Formation: The Political Economy of War and Peace in Liberia, Frankfurt/New York: Campus Verlag & University of Chicago Press, 2013
আদিবাসী (দ্ব্যর্থতা নিরসন)
আদিবাসী শব্দটি দ্বারা নিচের যেকোনটিকে বোঝাতে পারে:বিভিন্ন দেশের আদিবাসী সম্প্রদায়কে বুঝায়।যারা সত্যিকার অর্থে দেশে আদি থেকে বসবাস করে আসছে।
সাঁওতাল জাতির সাঁওতাল নাম আর্যদের দেওয়া একটা ব্যঙগ বিদ্রুপ নাম। সাঁওতাল দের আসল পরিচয় হল খেঁড়ওয়াল। এই নাম স্বয়ং marang buru (মহাদেব ) দ্বারা প্রদত্ত । যখন পিলচু হাড়াম (বুড়ো ) পিলচু বুডহির ছেলে মেয়ের সংখা বৃদ্ধি পাই তখন স্বয়ং marang buru এঁদের "খেঁড়ওয়াল" জাতি এবং 12 পারিস (পদবি ) প্রদান করেন ।
আইরিশ ভাষা
আইরিশ () বা আইরিশ গালীয় (Irish Gaelic) বা গালীয় (Gaelic) ভাষা কেল্টীয় ভাষাপরিবারের গইডেলীয় শাখার একটি ভাষা। আইরিশ প্রায় ৫ লক্ষ লোকের দৈনন্দিন ব্যবহার্য ভাষা। এরা মূলত আয়ারল্যান্ডের পশ্চিম উপকূলের গেল্টাখ্‌ট নামের অঞ্চলে বাস করে। আইরিশ ভাষা ইংরেজি ভাষার পাশাপাশি আয়ারল্যান্ডের একটি সরকারী ভাষা। এটি আইরিশ সরকারি নথিপত্রে ব্যবহৃত হয় এবং ১৯২২ সাল থেকে আয়ারল্যান্ডের বিদ্যালয় ও মহাবিদ্যালয়গুলিতে ভাষাটি শিক্ষা দেওয়া হয়। ভাষাটির জটিল বানান ব্যবস্থা সংস্কারের জন্য আন্দোলন হয়েছে। আইরিশ ভাষা রোমান লিপিতে লেখা হলেও অনেক ক্ষেত্রে ঐতিহ্যবাহী মধ্যযুগীয় গালীয় লিপিও ব্যবহার করা হয়। ৫ম শতাব্দীতে লেখা অগহাম শিলালিপিগুলি (ogham inscriptions) আইরিশ ভাষার সবচেয়ে প্রাচীন নিদর্শন। এরপর ৮ম শতকের ধর্মীয় রচনার নিদর্শন দেখতে পাওয়া গেছে। মধ্যযুগে ভাষাটিতে প্রচুর সাহিত্য রচিত হয়। ১৯শ শতকের শেষে এসে ভাষাটির সাহিত্যিক নবজাগরণ ঘটে। ১৭শ শতক পর্যন্তও আয়ারল্যান্ডে কেবল আইরিশ গালীয় ভাষাই প্রচলিত ছিল। কিন্তু ইংরেজদের আধিপত্যের কারণে এবং ১৯শ শতকে দেশত্যাগের কারণে ভাষাটির প্রচলন কমে যায় এবং ২০শ শতকেও এই ধারা অব্যাহত থাকে। বর্তমানে ভাষাটির পুনরুজ্জীবনের জন্য জোর প্রচেষ্টা চালানো হচ্ছে। বর্তমানে ১০ লক্ষেরও বেশি লোক কোনও না কোনও ভাবে ভাষাটি ব্যবহার করে।
আক্কাদীয় ভাষা
আক্কাদীয় ভাষা একটি প্রাচীন সেমিটীয় ভাষা যা বর্তমানে বিলুপ্ত। এটি মেসোপটেমিয়াতে ২৩০০ খ্রিস্টপূর্বাব্দ থেকে ৫০০ খ্রিস্টপূর্বাব্দ পর্যন্ত প্রচলিত ছিল। আসিরীয় ও ব্যাবিলনীয় ভাষাগুলি আক্কাদীয় ভাষার দুইটি প্রধান উপভাষা। আক্কাদীয় ভাষার আগে অঞ্চলটিতে সুমেরীয় ভাষা প্রচলিত ছিল। খ্রিস্টপূর্ব ১ম সহস্রাব্দের শুরুর দিকেই অঞ্চলটিতে ব্যাবিলনীয় উপভাষাটি সার্বজনীন ভাষা হিসেবে ব্যবহৃত হওয়া শুরু হয়। কিন্তু কয়েক শতকের মধ্যেই আরামীয় ভাষা এটিকে প্রতিস্থাপিত করে। তবে খ্রিস্টীয় ১ম শতক পর্যন্তও অধ্যয়নের ভাষা হিসেবে ব্যাবিলনীয় ভাষার চল ছিল। আক্কাদীয় ভাষাটি একটি কিউনিফর্প লিপিতে লেখা হত। ১৯শ শতকে এসে লিপিটির পাঠোদ্ধার করা হয়।
প্রাচীন মেসোপটেমীয় সভ্যতার গুরুত্বপূর্ণ শহর আক্কাদের নামে ভাষাটির নামকরণ করা হয়েছে।
আজারবাইজানি ভাষা
আজারবাইজানি বা আজেরি আলতায়ীয় ভাষাপরিবারের তুর্কীয় শাখার ওঘুজ উপশাখার একটি সদস্য ভাষা। মূলত আজারবাইজান ও উত্তর-পশ্চিম ইরানে প্রচলিত হলেও তুরস্ক, সিরিয়া ও আফগানিস্তানেও ভাষাটির বক্তা রয়েছে। ভাষাটিকে উত্তর ও দক্ষিণ --এই দুইটি প্রধান উপভাষাতে ভাগ করা যায়। উত্তর আজারবাইজানি উপভাষাটি আজারবাইজানের জাতীয় ও সরকারি ভাষা। উত্তর আজারবাইজানি ভাষাটি জর্জিয়া এবং রাশিয়ার দাগেস্তানেও প্রচলিত। অন্যদিকে উত্তর-পশ্চিম ইরানে প্রচলিত উপভাষাটি দক্ষিণ আজারবাইজানি ভাষা নামে পরিচিত। ভাষাটি আজারবাইজানে সিরিলীয় লিপিতে এবং ইরানে আরবি লিপিতে লেখা হয়।
ওঘুজ ভাষাপরিবারের অন্যান্য ভাষা যেমন তুর্কি ভাষা এবং তুর্কমেন ভাষার সাথে আজারবাইজানি ভাষার পারস্পরিক বোধগম্যতা (mutual intelligibility) রয়েছে।
সার্বো-ক্রোয়েশীয়-বসনীয় ভাষা
সার্বো-ক্রোয়েশীয়-বসনীয় ভাষা দক্ষিণ-পূর্ব ইউরোপে প্রচলিত একটি কেন্দ্রীয় দক্ষিণ স্লাভীয় ডায়াসিস্টেম (diasystem) বা উপভাষা-সংশ্রয়, অর্থাৎ একই দক্ষিণ স্লাভীয় ভাষার একাধিক মান বা আদর্শ রূপের সহাবস্থান। প্রাক্তন ইউগোস্লাভিয়া ভেঙে যাবার পর এই ব্যবস্থা থেকে সরকারীভাবে আলাদা আলাদা আদর্শ সার্বীয়, ক্রোয়েশীয় ও বসনীয় ভাষার সৃষ্টি হয় এবং বর্তমানে মন্টিনেগ্রোতেও আলাদা একটি রাষ্ট্রভাষা মন্টিনেগ্রীয় ভাষা প্রচলনের প্রচেষ্টা চলছে।
সূর্যদেবের বন্দি
'সূর্যদেবের বন্দি' () বেলজীয় কার্টুনিস্ট হার্জের "দুঃসাহসী টিন‌টিন" সিরিজের চৌদ্দতম কমিক বই। এটি ধারাবাহিকভাবে প্রকাশিত হয় সদ্য প্রতিষ্ঠিত টিনটিন ক্রোড়পত্রে সেপ্টেম্বর ১৯৪৬ থেকে এপ্রিল ১৯৪৮ পর্যন্ত। এই গল্পটি "মমির অভিশাপ" কমিকসে শুরু হওয়া কাহিনীর বাকি অংশ। গল্পে তরুণ রিপোর্টার টিনটিন, তার কুকুর কুট্টুস ও বন্ধু ক্যাপ্টেন হ্যাডক তাদের আরেক বন্ধু অপহৃত প্রফেসর ক্যালকুলাসের খোঁজে চষে বড়ায় আন্দিজ গ্রাম, পর্বতমালা ও রেইনফরেস্টে এবং শেষ পর্যন্ত পৌঁছে যায় এক গুপ্ত ইনকা সভ্যতায়।
ব্যবসাসফল এই কমিকসটি পরবর্তী বছরে কাস্টরম্যান বই হিসেবে প্রকাশ করে। হার্জ সিরিজটি চালিয়ে যান পরের কমিকস "কালো সোনার দেশে" লিখে। ততদিনে টিনটিন সিরিজ হয়ে উঠেছে ফ্র্যাঙ্কো-বেলজীয় কমিক্স ধারার এক অবিচ্ছেদ্য অংশ। দুই-অংশের এই ধারাগল্পটি রূপায়িত হয় ১৯৬৯ সালে বেলভিজিয়ন স্টুডিওসের চলচ্চিত্র "টিনটিন অ্যান্ড দা টেম্পল অফ দা সান", প্রথম দীর্ঘ এনিমেটেড টিনটিন চলচ্চিত্র। এছাড়াও কমিকসটি অবলম্বনে ১৯৯০ দশকের টেলিভিশন সিরিজের দুটি এপিসোড, একটি ভিডিও গেম এবং একটি সঙ্গীত-মঞ্চ অনুষ্ঠান (২০০১) তৈরি করা হয়েছে।
তরুণ রিপোর্টার টিনটিন, তার কুকুর কুট্টুস ও বন্ধু ক্যাপ্টেন হ্যাডক পেরুর কালাও বন্দরে নামে। সেখানে তারা পরিকল্পনা করতে থাকে "পাচাকামাক" জাহাজ আটকানোর, সেই জাহাজে আছে তাদের বন্ধু অপহৃত প্রফেসর ক্যালকুলাস ও অপহরণকারীরা। কিন্তু জাহাজে যাত্রীদের রোগের সংক্রমণ হয়েছে বলে তা কোয়ারেন্টিন করা হয়। গভীর রাতে টিনটিন লুকিয়ে জাহাজে উঠে জানতে পারে যে ইনকা রাজা রাসকার কাপাকের মমির হাতের বালা পরার অপরাধে ক্যালকুলাসকে বলি দেয়া হবে। এসময় চিকিটো, জেনারেল আলকাজারের সাবেক সহখারী এবং অপহরণকারীদের একজন টিনটিনকে দেখে ফেলে এবং তাড়া করে, টিনটিন প্রাণ বাঁচিয়ে পালিয়ে আসে।
রামকৃষ্ণ মিশন বিবেকানন্দ এডুকেশনাল অ্যান্ড রিসার্চ ইনস্টিটিউট
রামকৃষ্ণ মিশন বিবেকানন্দ এডুকেশনাল অ্যান্ড রিসার্চ ইনস্টিটিউট (পূর্বতন নাম:রামকৃষ্ণ মিশন বিবেকানন্দ বিশ্ববিদ্যালয়) ভারতের একটি বেসরকারি বিশ্ববিদ্যালয়। এই বিশ্ববিদ্যালয় পরিচালনা করেন রামকৃষ্ণ মিশন কর্তৃপক্ষ। বর্তমানে সারা দেশে এই বিশ্ববিদ্যালয়ের চারটি ক্যাম্পাস রয়েছে – বেলুড়, নরেন্দ্রপুর (পশ্চিমবঙ্গ), কোয়েম্বাটোর (তামিলনাড়ু) ও রাঁচি (ঝাড়খণ্ড)। ইউনিভার্সিটি গ্র্যান্ট কমিশন (ভারত) আইনের ধারা ৩ বলে প্রতিষ্ঠিত এই বিশ্ববিদ্যালয়। ২০০৫ সালের জুলাই মাসে একটি ডিমড-বিশ্ববিদ্যালয় ঘোষিত হয়। গ্রাম ও আদিবাসী উন্নয়ন (নরেন্দ্রপুর ও রাঁচি) , ডিজঅ্যাবিলিটি ম্যানেজমেন্ট ও বিশেষ শিক্ষা (কোয়েম্বাটোর), মৌলিক বিজ্ঞান শিক্ষা, ভারতীয় সাংস্কৃতিক ও আধ্যাত্মিক শিক্ষা ইত্যাদি বহু বিষয়ে এই বিশ্ববিদ্যালয়ে কোর্স চালু রয়েছে। সারাদেশে বিশিষ্ট শিক্ষকদের সহায়তায় এই সকল কোর্স পড়িয়ে থাকে বিশ্ববিদ্যালয়।
২০০৮ সালের জুলাই মাসে বিশ্ববিদ্যালয়ের স্কুল অব ম্যাথমেটিক সায়েন্স চালু হয়। বেলুড় মঠের প্রধান ক্যাম্পাস ও কলকাতায় স্বামী বিবেকানন্দের পৈত্রিক ভিটে বিবেকানন্দ গবেষণা কেন্দ্রে ক্লাস শুরু হয়।